IMVELAPHI | Ubumbano LwamaQwabeUMalandelaUMalandela kuthiwa uzalwa nguLuzumane kaMnguni kaGumede. Bonke laba kasazi ukuthi babekuphi nendawo ngoba uMalandela yena simthola esakhe laphaya ngaphesheya komfula uMhlathuze egqumeni elaziwa ngokuthi kuseMandawe. Wakha umuzi wakhe wawubiza ngokuthi kusoDwini. Wakha lapho ngoba efuna indawo ephakeme. Kodwa akahlalanga isikhathi eside, ngoba wabuye wasuka sengathi amabombo wabuye wawabhekisa emuva, wawela uMhlathuze wenyukela ezintabeni zaseNKwenkwe. Wawela umfula owaziwa ngokuthi kuseMfule uma wedlula kancane edolobheni laseMalimede, bedlula njalo bakhwela ezintabeni zaseMthonjaneni, behlela emthonjeni woMkhumbane bagudla uPhathe, baze bawela uMkhumbane kanye noNzololo, baze bayofika ngasemfuleni iMpembeni, lapho sibona sengathi uMalandela wabona ukuthi usefikile eKhenani, ngoba kababange besadlula lapho. Sengathi yilapho aze akhothamela khona eshiya amadodana akhe agqamile okwakunguQwabe omdala noZulu omncane esandleni sikaNtombela kanye nondlunkulu wakhe uNozinja (UMaGwabini)Ekufeni kukaMalandela kwasala kwaba nombango phakathi kukaQwabe nomnawakhe uZulu. Imbangela yengxabano kwakuzinkomo eziyinyoni kayiphumuli okwakungezikaNozinja, unina wabo. Lezi zinkomo ezibangwayo kwathi ngesikhathi uMalandela esekhona undlunkulu wakhe kwakungumuntu okhuthele kakhulu. Wayethi uma enza imisebenzi yezandla abayifunayo babemnika izimbuzi, yena azishintshanise uma seziningi ngezinkomo. IsiZulu sithi inkosana kamama indodana encane. Ngakho-ke noZulu wayeyinkosana kanina uNozinja. Ngalokho-ke uNozinja wasikela indodana yakhe encane uphawu kuzo zonke lezi zinkomo kanye nembuzi. Wayengakwazi lokhu uQwabe. Njengendlalifa kayise uMalandela wayelindele ukuthi uzodla konke okuyifa likayise ebala nezinkomo zikanina. Indaba izosuka ngesikhathi sekukhothama uMalandela, lapho uQwabe esefuna ilungeleo lakhe lobukhosana, kwaphinda esika-Esawu noJakobe basendulo, ngoba watshelwa ngunina ukuthi konke kungokwakhe lokho obekungokayise kodwa hhayi lokhu okungokwakhe ngoba kuyifalikaZulu amabela lona ngoba engenakuthola lutho efeni likayise.AbakwaQwabeAbantu bakwaQwabe uma ukhuluma ngomlando wabo kufana nokuthi uphindaphinda umlando wakwaZulu ngoba imvelaphi yabo iyafana. Kuzokhumbuleka ukuthi uQwabe uzalwa nguMalandela kanye noZulu. Ngakho abantu bakwaQwabe badabuka kuMalandela njengabakwaZulu. Kuzokhumbuleka futhi ukuthi ekuxabaneni kwala madodana kaMalandela, uQwabe okuyindodana enkulu wahamba walibhekisa ngasolwandle waze wakha eduze komfula uMhlathuze ngaphansi kwezintaba zoNgoye. Wakha umuzi wakhe wathi kuseMthandeni ebhinqa abakubo ngoba ethi kabamthandanga waze wehlukana nabo, ngakho-ke wayesethi kwafikela kubo kabamthande. Kuthiwa isizwe sikaQwabe sanda kakhulu kangangokuba saphindwa kathathu uma siqhathaniswa nesomnewakhe. Kuthiwa sasisuka emgceleni wesizwe sakwaMthethwa siyofika esizweni sakwaDube ngasolwandle, siphinde siyofika ehlathini laseNkandla. Bese lehla liyokhawula ngomfula uMhlathuze. Nizokhumbula futhi ukuthi uMalandela wasuka eMandawe waya eBabanango,nakhu nendodana yakhe uQwabe sesimthola eduze kwalezi zintaba zaseMandawe. Abantu bakwaQwabe babebizwa ngokuthi abakwaNozidiya ngoba amakhosikazi akhona ayefaka izidiya. Ngesikhathi sekubusa uDingiswayo kwaMthethwa, kwaQwabe kwase kubusa uKhondlo. Ebusela kuwo umuzi kakhokho wakheeMthandeni. NoPhakathwayo indodana kaKhondlo yasebenzisa umuzi kayise eMthandeni. Kuthe uma uShaka ehlasela uPhakathwayo, abantu bakwaQwabe bathutha bayokwakha ngaphesheya koThukela eduze nomfula uMvoti. Ngokukhumbula umuzi omkhulu okwakuyisigodlo esihlonishwa nguye wonke umuntu wakwaQwabe omncane nomdala, omusha nosekhulile, owesilisa nowesifazane, ngoba kwakungumuzi wawokhokho babo, kwathi ekusukeni kwabo bewela uThukela bafike bakha omunye uMthandeni phakathi kwakwaMaphumulo nakwaDukuza. Noma singeke sibalandelanise bonke, kuze kufike kule nkosi ekhona njengamanje kodwa ukusuka phezulu ubukhosi bakwaQwabe busuka kuQwabe uqobo.AbakwaKhuzwayoAbakwaMakhanyaAbantu bakwaMakhanya bahlobene kakhulu nabantu bakwaKhuzwayo. Ngingasho nje ukuthi abakwaMakhanya nabakwaKhuzwayo bayinto eyodwa, ngoba isigameko esiveze isibongo sakwaMakhanya sisukela emndenini wakwaKhuzwayo. Nabo bazazi bengoMnguni kaGumede. Kuthiwa ngesikhathi kwehlukana abakwaQwabe nabakwaKhuzwayo, basuka abakwaKhuzwayo bayokwakha phakathi koThukela neNonoti. Kodwa kwakuthi njalo uma kenemokhosi efuna isizwe bawele bonke uThukela baye ezweni lakwaQwabe lapho kwakonekomkhulu khona. Ngakho kwase kunomndeni wakwaKhuzwayo owase uwele iNonoti. Kwakuthi njalo uma kukhona umkhosi komkhulu lemindeni yakwaKhuzwayo ilindaneukuze ikhukhule kanyekanye isiya komkhulu. Kwathi ngomunye unyaka kuzoba nomkhosi, lemindeni yamemana njengokujwayelekile. Kanti kababuzanga elangeni, ngalolo suku ebusuku lana kakhulu imvula, kwagcwala imifula. Uma sekufanele kuyiwe komkhulu, kwatholakala ukuthi laba abangaphesheya komfula kabakwazi ukuwela. Babalinda babalainda laba abanye lutho ukufika. Uma bezobabheka bathola ukuthi umfula udla izindwani kawuweleki. Babona abafowabo bemi ngaphesheya bakhe umkhanya, bejiyelwe ukuthi benzenjani. Base bethi laba abanye, hhay-ke ngeke sisamlinda, salani ninjalo, nakhe umkhanya lowo. Kusukela lapho laba bantu baziwa ngokuthi bangabakwaMakhanya, ngoba balibala ukwakha umkhanya engabe isu lokuwela umfula ukuze kuyiwe komkhulu. Kuthiwa abakwaMakhaya babuye behlukana kabili. Kukhona okwathi abanye bebaleka beqa uThukela, ngesikhathi sikaDingani, kwakhiona abasalayo. Bona bakha laphaya eduze kwaseMpaphala ngaseNtumeni eShowe abazibiza ngokuthi ngabaseMambedwini, bakaMdingi, kanti ababalekela ulaka lukaDingani ngabakaNqetho. UNqetho wabaleka nabalandeli bakhe waze wayofika kwelikaFaku emampondweni. Kodwa ngenxa yokuthi abulawe, abantu bakwaMakhanya babuya bazokwakha phakathi kwaseZimbokodweni naseManzimtoti sebephethwe uMakhutha indodana kaDuze, kaMnengwa. Nguye lo Makhutha okwaqanjwa ngaye ilokishi lakwaMakhutha uMbumb
